cyanic-selkie/wikianc huggingface dataset:
John William Strutt
Traxectoria
En 1887 trasladouse a Londres, onde foi profesor de filosofía natural da Real Institución ata 1905. Foi tamén secretario da Real Sociedade de Londres (1887-1896) e presidente da mesma (1905-1908). Desde 1892 ata 1901 actuou como gobernador do condado de Essex por expreso desexo do rei e foi chanceler da Universidade de Cambridge desde 1908 ata 1919.
Voo 232 de United Airlines
Avión e tripulación
O aparello, un McDonnell Douglas DC-10-10 con rexistro N1819U, fora entregado a United Airlines en 1973. Antes da saída do voo de Denver o 19 de xullo de 1989 o avión tiña 43 401 horas de voo e 16 997 ciclos. A aeronave estaba equipada con motores turboventilador de alto índice de derivación CF6-6D fabricados por General Electric Aircraft Engines (GEAE).
Bob Weston
Bob Weston é un músico, produtor e técnico de son estadounidense. É coñecido sobre todo por ser o baixista nas bandas Volcano Suns e Shellac, e por tocar tamén en Mission of Burma.
Elena Suárez Suárez
Agustina Elena Suárez Suárez, nada en Avellaneda (Arxentina) en 1911 e finada en Caracas en 1988, foi unha mestra e activista antifranquista.
Dolce
Datos
O álbum inicialmente íase chamar Connetta 2, pero finalmente optouse polo actual. Lanzouse en tres edicións: CD + Photobook, CD + DVD e un CD só, no que na primeira distribución incluía a canción extra "if". O álbum posúe un maior ambiente de club que Connetta. No seu primeiro día á venda debutou na décima posición nas listas de Oricon, pero ó rematar a semana xa caera á posición 26; ironicamente a mesma posición que o seu álbum anterior.
Carmen Marón
Traxectoria
Foi portavoz do grupo municipal PSdeG-PSOE na Coruña de 2007 a 2011 e Segunda Tenente de Alcalde, a fronte da concellaría de Economía, Facenda e Planificación a fronte da cal presentou a tarxeta electrónica cidadá multiusos Coruña Millennium
Tamén foi membro do Comité Federal do PSOE con José Luis Rodríguez Zapatero á fronte.
Acetal
En química, os acetais e os cetais son moléculas con dous grupos alcoxi (-OR) unidos a un mesmo átomo de carbono. Na definición actual da IUPAC o termo acetal é máis amplo e abrangue tamén aos cetais, de modo que estes últimos serían unha subclase dentro dos acetais. Nos cetais o átomo de carbono funcional está unido necesariamente a dous átomos de carbono, entanto que nos acetais ese átomo está unido polo menos a un hidróxeno.
Luiz Inácio Lula da Silva
Política
Os medios de comunicación de liña progresista e a oposición afirmaron que o resultado das eleccións de 1989 tería sido decisivamente manipulado por sectores dos medios de comunicación da liña conservadora. É un feito que Collor se empeñou nunha campaña de difamación de Lula, presentando no seu horario electoral gratuíto unha antiga noiva de Lula, coa cal este tiña unha filla, e que o acusaba de lle propoñer un aborto e de ser "racista". Algúns aínda afirmaron que, alén deste feito obxectivo, houbo manipulacións dalgúns dos principais órganos dos medios de comunicación brasileiros, que cubrirían as eleccións de forma a favorecer a candidatura de Collor. A pedra de toque desas alegacións foi nun resumo do último debate televisivo entre os dous candidatos, que foi levado ao ar polo telexornal máis seguido do país a poucos días da elección -por tanto, nun momento crítico do proceso electoral- que concedía máis tempo a Fernando Collor que a Lula. Falouse tamén na época da interrupción deliberada do servizo de ómnibus urbano en áreas de baixa renda, dificultando o traslado de electores até as seccións electorais, así como do secuestro do empresario Abílio Diniz, nas vésperas das eleccións, por un grupo de supostos terroristas estranxeiros, e que se mostrou na televisión o mesmo empresario, liberado do seu cativerio, portando unha camisa co emblema do PT, que lle tería sido colocada polos mesmos secuestradores.
Norodom Sihamoni
Converteuse en rei de Camboxa unha semana despois da abdicación de Norodom Sihanouk. É o fillo máis vello do rei Sihanouk e da raíña Norodom Monineath. Foi embaixador de Camboxa perante a UNESCO e foi nomeado polo Consello Real do Trono, formado por nove membros, logo de que o seu pai Norodom Sihanouk abdicase. Antes de ascender ó trono, Sihamoni foi educado na República Checa e é coñecido como embaixador cultural en Europa e por ser instrutor de danza clásica.
Donnie Yen
Donnie Yen, nado o 27 de xullo de 1963 en Cantón, Guangdong, é un actor, artista marcial, director e produtor chinés. Famoso por actuar en filmes como Sete espadas, Blade II, Heroe e Shanghai Knights.
Xoán XXIII, papa
Pontificado
O papa Xoán XXIII escribiu oito encíclicas en total. O seu maxisterio social nas Encíclicas "Mater et Magistra" e, sobre todo, "Pacem in terris" foi fondamente apreciado. En ambas pastorais insístese sobre os dereitos e deberes derivados da dignidade do home como criatura de Deus.
Miguel Vázquez Valiño
Postguerra
Logo fuxiu cara Francia onde estivo no campo de concentración de Brams (Aude). Cando saíu do campo decidiu formar parte dun grupo de resistencia contra Franco que tiña previsto atentar contra o ditador en Donostia. En xaneiro de 1945, con José Penido Iglesias e José Luís Chamorro Castro, converteu o organismo nun Comité da CRG domiciliado en Tolosa. En 1947 era secretario de organización e estatística do Secretariado Intercontinental da CNT no exilio. Algúns autores afirman que foi un infiltrado dos servizos de información franquistas na CNT. De Tolosa saíu cara Marsella onde embarcou en 1950 ao Brasil, formando parte dunha expedición organizada polo goberno brasileiro para colonizar Río Grande do Sur. Alí organizou unha agrupación española e unha cooperativa da construción con outros albaneis. En febreiro de 1955 marchou coa familia clandestinamente para Uruguai. En 1956 foi secretario de cultura da Casa de Galicia e formou parte do Centro Coruñés do que foi socio fundador e presidente. Tamén foi director da publicación Finisterre. Como xornalista colaborou en Diario Español ata 1958, ano no que pasou a ser vocal da Casa de Galicia. No Uruguai organizou a Irmandade Galeguista que sacou á rúa O Irmandiño, do que foi director responsable na súa segunda época. Tamén formou parte da Comisión de Cultura da Casa de Galicia e foi un dos fundadores do Patronato da Cultura Galega de Montevideo en 1964.
Vida persoal
Casou en Noia con Dolores Romero Agra con quen tivo un fillo, Andrés Vázquez Romero. Posteriormente, fuxindo da guerra, en Port La Selva coñeceu a Dora Luelmo, madrileña filla dun técnico de telefónica, con quen casou.
Game of Thrones (tempada 1)
Personaxes
miniatura|upright=0.5|[[Sean Bean (Ned Stark)]] miniatura|upright=0.5|[[Mark Addy (Robert Baratheon)]] miniatura|upright=0.5|[[Nikolaj Coster-Waldau (Jaime Lannister)]] miniatura|upright=0.5|[[Lena Headey (Cersei Lannister)]] miniatura|upright=0.5|[[Aidan Gillen (Petyr Baelish)]] miniatura|upright=0.5|[[Harry Lloyd (Viserys Targaryen)]] miniatura|upright=0.5|[[Kit Harington (Jon Snow)]] miniatura|upright=0.5|[[Richard Madden (Robb Stark)]]
Igrexa Matriz de Melgaço
Características
No seu interior, na capela lateral esquerda, posúe un retablo de finais do século XVI de António Figueiroa.
Supreme Show
Supreme Show é o noveno álbum da cantante xaponesa Ami Suzuki, lanzado ó mercado o 12 de novembro do ano 2008, baixo o selo avex trax e producido por Yasutaka Nakata de Capsule. O álbum considerase como o lanzamento que celebra o décimo aniversario da cantante na industria. Alcanzaría a oitava posición nas listas de Oricon.
Máire Mhac an tSaoi
Traxectoria
En 1962, casou co tamén escritor e político Conor Cruise O'Brien, co que tivo dous fillos adoptados, Patrick e Margaret.
Demografía de España
Poboación por idade
As comunidades autónomas que presentaban unha maior porcentaxe de poboación maior de 65 anos eran, segundo INE 2006, Castela e León (22,60 %), Asturias (21,96 %), Galicia (21,48 %) e Aragón (20,47 %). Doutra banda, as rexións onde esta franxa de idade tiña un menor peso eran Melilla e Ceuta, as illas Canarias (12,35 %), a Murcia (13,80 %), Baleares (13,84 %), Madrid (14,48 %) e Andalucía (14,7 %).
Distribución da poboación
Con todo, todo o interior sofre problemas de despoboamento; nesta parte do territorio, soamente pódense destacar Zaragoza e Valladolid.
Áreas metropolitanas
As áreas metropolitanas que excedían en 2005 os 300.000 habitantes son as seguintes: miniatura|dereita|300px|Densidade de poboación por provincias (2007) miniatura|dereita|300px|Principais áreas metropolitanas de España.
La Cueva de Roa
La Cueva de Roa é un concello español da provincia de Burgos (Castela e León). A súa poboación é de 112 habitantes (INE 2012).
Lino López
Lino López Amado, nado o 1 de febreiro de 1976 en Ferrol, é un antigo xogador e un adestrador de baloncesto galego.
Eduardo Fajardo
Eduardo Martínez Fajardo, nado no Mosteiro (Meis) o 14 de agosto de 1924 e morto en México o 4 de xullo de 2019, foi un actor de cinema galego. Traballou en arredor de 160 filmes entre 1947 e 2002, salientando o seu importante rol dentro do Spaghetti Western.
Traxectoria
Participou tamén en obras de teatro, pasando da actuación (Candida, 1985) á dirección co proxecto Teatro sin barreras para persoas con discapacidade, do que é responsable desde 2002.
Villalpando
Demografía
Evolución da poboación de Villalpando dende a década dos 50 ata agora:
Club Balonmano Chapela
O Club Balonmán Chapela (oficialmente, Club Balonmano Chapela) é un equipo de balonmán da parroquia de Chapela, no concello de Redondela. Actualmente milita na División de Honra B. Xoga os seus partidos como local no Pavillón de Chapela. No ano 2000, por mor das débedas do club, tivo que ser fusionado co Deportivo Balonmán Chapela.
Les Merveilles de Rigomer
Estrutura
Parte 3 (v. 14777-15916): Galván, quen como vencedor dos encantamentos de Rigomer debese casar con Dionise, a señora do lugar, declina facelo e promete buscarlle un marido na corte de Artur.
Batalla de Cacheiras
A batalla
Temendo Solís ser flanqueado pola esquerda mentres combatía o avance contra o centro, colocou alí as dúas compañías de voluntarios. Cara elas se dirixiron inmediatamente as descargas da artillería de Concha, quen, malia non poder romper a liña conseguiu ir pasando tropas pola esquerda, ameazando a carga coa cabalaría sobre a retagarda, nun lugar no que a pendente do monte era menor.
Connacht Rugby
Historia
O equipo proivincial de Connacht foi fundado en 1885 e os clubs aos que representaba eran Ballinasloe, Castlebar, Galway Town, Galway Grammar School, Queen College Galway e Ranelagh School Athlone. Ballinasloe, ao igual que Buccaneers RFC, Castlebar e Queens College (agora UCG) sobreviviron. Connacht foi o primeiro equipo provincial irlandés en gañar en Francia e Inglaterra en 1997. O equipo foi cuarto finalista da European Challenge Cup 1997−98, e na temporada 2001−02 foi semifinalista da Celtic League, aínda que unicamente chegou aos cuartos de final na temporada 2002−03.
Internacionais
Os seguintes son xogadores de Connacht que foron internacionais con seleccións diferentes á irlandesa.
Agrupación Deportiva Alcorcón
Alcorconazo e ascenso a Segunda
Na tempada do debut en Segunda logra a permanencia sen moitos problemas. Na tempada 2011-12 convértese no equipo revelación da categoría e acaba na cuarta posición, disputando o playoff de ascenso a Primeira División. Na semifinal consegue eliminar ao Hércules, pero na final perde contra o Real Valladolid cun resultado global de 2-1, quedando a un paso da máxima categoría.
Feudalismo
Sociedade
Había nobres de varios niveis, todos eles dentro da estrutura de vasalaxe. Así, o cabaleiro podía ser señor dunha aldea pertencente a un condado, sendo polo tanto vasalo do conde, que o sería á súa vez dun duque ou directamente do rei. Estes xuramentos estaban baseados na honra e na fe, até o punto de que se un nobre era excomungado polo papa, o seu señor podía despoxalo das súas pertenzas e os seus vasalos negarlle a obediencia e maila lealdade.
Entre o século IX e o século XII a sociedade europea vive a plenitude do feudalismo. Arraigou con máis forza nos dominios do Imperio Carolinxio, noutras rexións a súa implantación foi máis superficial: na España cristiá polo enfrontamento contra o islam e na Italia medieval polo contacto co Imperio bizantino.
The Lost City of Z
The Lost City of Z é un filme estadounidense de 2016 escrito e dirixido por James Gray. Está baseado no libro homónimo de 2009 escrito por David Grann. Conta os eventos reais arredor da figura real do explorador británico Percy Fawcett, que foi enviado ó Brasil e fixo varios intentos de atopar unha suposta cidade perdida na Amazonia. Está protagonizado por Charlie Hunnam no papel de Fawcett; Robert Pattinson como o seu compañeiro Henry Costin; e Sienna Miller como a súa muller, Nina Fawcett.
Felinos
Distribución
O gato doméstico, pertencente a esta subfamilia, foi introducido en varios destes lugares de forma voluntaria ou involuntaria, converténdose facilmente en bravo (asilvestrado) e causando un grave impacto entre as faunas endémicas.
Unha taxonomía moi discutida: Caracal e Profelis
Durante moitos anos considerouse a Caracal como un xénero monotípico, isto é, que só comprendía unha única especie, Caracal caracal, o caracal, e así aparece en case toda a bibliografía. Así mesmo, tradicionalmente, incluíuse a Caracal aurata no xénero Felis ou no Profelis.
Esterilidade
Causas da esterilidade na especie humana
No especie humana as causas da esterilidade débense nun 65% dos casos a causas femininas, outro 25% das veces a causas masculinas, un 10 % das veces a causas que non son nin masculinas nin femininas senón que son combinadas cando se pon en contacto o seme masculino co moco cervical feminino, o que se denomina "incompatibilidade moco-seme". Por último, existe un 15% de casos nos cales aparece unha esterilidade e non se descobre unha causa etiolóxica, o que de denomina "esterilidade sen causa aparente (ESCA).
Encío
Encío é un concello español da provincia de Burgos (Castela e León). A súa poboación é de 51 habitantes (INE 2012).
Zwan
Historia
En 2003 lanzaron o seu único disco, Mary Star of the Sea, que obtivo unha decente aceptación pola crítica. Acompáñarono os sinxelos de "Honesly" e "Lyric" cos seus respectivos vídeos. Unha edición especial do disco foi lanzada xunto cun DVD dunha hora de duración con cancións, entrevistas e escenas da gravación do disco.
Verticilo
Características
As follas medran na maioría das plantas seguindo unha espiral moi estirada ao redor do talo, dificilmente reconocible, caso no que se di que a súa disposición é alterna. Algunhas presentan, con todo, follas verticiladas, é dicir, dispostas en verticilos.
Amway Center
O Amway Center é un pavillón polideportivo cuberto situado na cidade de Orlando (Florida, Estados Unidos). Actualmente, é sede do equipo de baloncesto Orlando Magic (NBA), así como dos Orlando Predators de fútbol americano a 8 e dos Orlando Solar Bears de hóckey sobre xeo. Ten capacidade para 18.846 espectadores para partidos da NBA, a cal pode variar en función do espectáculo acollido. Inaugurado o 1 de outubro de 2010, antes da súa apertura os Magic xogaban no Amway Arena.
El País Gallego (1927)
Traxectoria
Periódico semanal, apareceu o 3 de xaneiro de 1927, como portavoz dun pequeno grupo de socialistas galegos, dirixido por Xoán Xesús González, que en 1932 foi o máximo responsábel da Unión Socialista Galega. De periodicidade irregular, foi defensor da liña e táctica do PSOE, pero con máis vinculación con Galicia que o resto da prensa socialista galega. Tivo unha segunda época que comezou o 1 de novembro de 1930 e unha terceira época a partir de maio de 1931.
Lémure
Descrición
Tanto o xénero como a súa única especie foron descritos en 1758 por Linneo, nas páxinas 29 e 30, respectivamente, do volume I da 10ª edición do seu Systema Naturae.
Características
A cola non é prénsil, e utilízaa como axuda para manter o equilibrio e para a comunicación e a cohesión do grupo.
Nutrición
É un primate omnívoro oportunista, aínda que a súa dieta está formada fundamentalmente por froitas e follas, en especial as do tamarindo (Tamarindus indica), coñecido localmente como kily. Cando está dispoñíbel, o tamarindo forma o 50 % da súa dieta, sobre todo durante a tempada seca invernal.
Módulo de descenso
Xeralidades
Xeralmente son pasivos, é dicir, non teñen partes móbiles, e dependen de complexas operacións de aerofrenado para a súa supervivencia, dependendo das condicións do lugar a aterrar (Misión Cassini-Huygens a Titán, a malograda Beagle 2 da misión Mars Express, etc).
Pétalo
Anatomía
Algunhas células epidérmicas dos pétalos son osmóforos, conteñen aceites esenciais que imparten a fragrancia característica ás flores. O mesófilo xeralmente non presenta parénquima clorofiliano, senón parénquima fundamental.
Luces de bohemia
Linguaxe
Entre a linguaxe popular, hai vulgarismos ("dilustrado", "cuala"...), palabras do caló ("camelar", "gachó", "mulé"...) e da fala popular de Madrid. Entre as particularidades desta xerga está o frecuente uso da apócope e o uso de voces con outro significado do habitual ("pápiros" por billetes, "bola" por cabeza, "beatas" por pesetas...)
Repercusión
Luces de bohemia foi levada ao cine por Miguel Ángel Díez en 1985, co guión adaptado por Mario Camus.
Val do Oza
Hidrografía
Do río Oza, durante décadas, a cidade de Ponferrada e os seus arredores, tomaron a auga para consumo humano, auga de gran calidade. Actualmente inténtase reducir ao máximo a auga captada para evitar (como xa sucedeu) superar o mínimo ecolóxico, captándose auga dende o encoro de Barcena. miniatura|Val do Silencio.
Arquitectura
Actualmente estanse a corrixir (sobre todo en Peñalba de Santiago, que goza dunha protección especial) os atentados estéticos producidos polo uso de materiais modernos (uralita, aluminio...) nas edificacións tradicionais.
Parque Natural da Serra de Andújar
O Parque Natural da Serra de Andújar atópase en Andalucía. Esténdese pola provincia de Xaén.
Gárgola (mitoloxía)
Historia
As gárgolas cumprían basicamente a función de escorrentar a bruxas, demos e outros espíritos do mal, semellante á dos cans de Fu no extremo Oriente.
Alianza Lima
O Club Alianza Lima é un club deportivo peruano da cidade de Lima. Fundouse o 15 de febreiro de 1901 e compite na Primeira División do Perú.
Juan Corzo
Juan Corzo Príncipe, nado en Madrid en 1873 e finado en 1941, foi un mestre de xadrez cubano, campión nacional de Cuba inmediatamente antes de José Raúl Capablanca.
Sanpedrotarra Arraun Elkartea
Historia
O club foi fundado como tal en 1958, se ben traiñeiras da localidade levaban representando a San Pedro con éxito dende finais do século XIX. Os seus dous momentos de maior esplendor déronse, o primeiro, dende mediados da década dos anos 20 do pasado século até a Guerra Civil; e o segundo, dende a segunda metade dos oitenta até case o fin dos noventa. Só Orio o supera no palmarés xeral da Bandeira da Concha, na que conseguiron 15 triunfos, o primeiro no 1880 e o último no 1994, seis deles foron consecutivos (1927-32, inclusive) o que supón unha marca que ninguén conseguiu bater nos últimos 77 anos, un resultado que levou a sinatura do grande patriarca Manuel Arrillaga Arzak, Aita Manuel. Tras uns anos de crise ascendeu por primeira vez á Liga San Miguel no 2006, San Pedro foi mellorando rápido de ano en ano, até completar no 2009 unha grande campaña na que se proclamou subcampión ligueiro, logo de obter dúas bandeiras, a Naval e Fandicosta-Moaña. Ademais, foi terceiro na Concha. Na Liga San Miguel se mantén dende o seu ascenso e contribúe xunto con Koxtape e Trintxerpe a que Pasaia sexa a única localidade do Cantábrico que tivo tres representantes na máxima categoría do remo.
Nitrificación
Microbioloxía e ecoloxía
O segundo paso do proceso (a oxidación de nitrito a nitrato) realízano maiormente as bacterias do xénero Nitrobacter e Nitrospira. Ambos os pasos mencionados producen enerxía acoplada á síntese de ATP. Os organismos nitrificantes son quimioautótrofos, e utilizan o dióxido de carbono como a súa fonte de carbono para crecer. Algunhas BOA posúen o encima urease, que cataliza a conversión da molécula de urea en dúas moléculas de amoníaco e unha de dióxido de carbono. A especie Nitrosomonas europaea, que tamén é unha BOA que mora nos solos, asmila o dióxido de carbono liberado por esa reacción para producir biomasa polo ciclo de Calvin, e obtén enerxía ao oxidar amoníaco (o outro produto da urease) a nitrito. Esta característica pode explicar que se favoreza o cecemento das BOA en presenza de urea en ambientes ácidos.
A nitrificación tamén xoga un importante papel na eliminación do nitróxeno das augas residuais urbanas. A eliminación convencional deste nitróxeno faise por nitrificación seguida de desnitrificación. O custo do proceso depende principalmente da aireación (introdución de oxíxeno no reactor) e da adición dunha fonte de carbono externa (por exemplo, metanol) para a desnitrificación.
Shakira
Traxectoria
A Axencia Tributaria española sostén que a cantante cometeu un delito fiscal.
Rafael Frade Peña
Traxectoria
Fillo de Ricardo Frade Giráldez. Na Segunda República era estudante, colaborou en Ser, e militou en Unión Republicana, sendo nomeado Secretario Xeral en Santiago o 9 de xullo de 1936 xunto a Manuel Rey Busto como presidente Participou no aniversario da república o 14 de abril de 1934 Participou co Comité Pro Autonomía da zona de Santiago, en mítíns no Barbanza e Arzúa.
Labregos do tempo dos Sputniks
Labregos do tempo dos Sputniks é un proxecto musical d'O Leo de Matamá e García MC, integrante do colectivo de hip hop Dios ke te crew.
Lucín
O topónimo galego Lucín pode referirse a:
Chelun
Chelun (en Kelon, en galó: Chelun) é unha comuna francesa do departamento de Ille e Vilaine, na Bretaña.
Stedelijk Museum
A súa colección inclúe unha habitación pintada por Karel Appel e unha gran colección de pinturas de Kasimir Malevich. O Stedelijk recolocouse temporalmente dende o seu antigo local en Museumplein a Oosterdokskade 3-5, xusto ao leste da Estación Central.
Gran Premio de Abu Zabi de 2011
Antecedentes
Vitantonio Liuzzi volverá a Hispania para a carreira, logo de ser substituído por Narain Karthikeyan no Gran Premio da India para que puidese correr na casa diante do seu público.
Xoán Paulo I, papa
Polémica e hipótese en torno á súa morte
En 1988 o Vaticano abriu as súas portas ao xornalista John Cornwell e deulle todo tipo de facilidades para entrevistar ás testemuñas da vida e morte de Xoán Paulo I, ata algúns que nunca declararan en público os seus vivencias. No seu libro ''Como un ladrón na noite. A morte do papa Xoán Paulo I'' entrevista aos secretarios do papa defunto, a Paul Marcinkus, á sobriña (médico de profesión) do papa Luciani, a un sarxento da garda suíza, aos embalsamadores, a xornalistas, un axente do FBI que traballou en Roma, a Joaquín Navarro-Valls, Radio Vaticano, os médicos do papa etc. A conclusión foi que parecía inverosímil que o papa fose asasinado, atribuíndo a súa morte a unha conxunción de factores. O seu carácter afable viuse esmagado pola burocracia vaticana e a presión de traballo á que foi sometido (o cardeal Villot recoñeceu que se sentía culpable de habelo angustiado de traballo con maletas de documentos), a pouca axuda que recibiu da contorna para desempeñar a súa nova función, os seus problemas de saúde (sobre todo circulatorios, embolias, trombos etc.) que combinado co estrés e un posible descoido na medicación xunto coa ausencia de trato por parte dos médicos do Vaticano, puideron producir unha embolia pulmonar a noite do 28 de setembro de 1978.
Trofeo Teresa Herrera 1984
O Trofeo Teresa Herrera de 1984 foi a 39ª edición do torneo. Celebrouse na Coruña entre o 10 e o 12 de agosto de 1984. O campión foi a Roma, que derrotou na final ao Vasco da Gama brasileiro, logrando o seu primeiro e único título.
Matilla la Seca
Demografía
Evolución da poboación de Matilla la Seca dende a década dos 50 ata agora:
Gastrótricos
Coñécense entre 400 e 450 especies, aínda que algún autores elevan o número de especies descritas a 790.
Morfoloxía
Toda a superficie ventral pode ser ciliada, ou os cilios poden dispoñerse en franxas lonxitudinais, fileiras ou remendos transversais ou agruparse en cirros, como os dos ciliados hipotríquios.
Como recoñecelos
Son animais de difícil identificación a simple vista, pois son microscópicos e o maior pode chegar a 4 mm. Observados ao microscopio electrónico pode identificarse unha parte do seu corpo sendo os patróns ciliares ventrais e os seus órganos adhesivos ou glándulas adhesivas as que dan unha forma diferente a unha das extremidades do corpo.
A Quintán, As Encrobas, Cerceda
A_Quintán é un lugar da parroquia das Encrobas no concello coruñés de Cercedana comarca de Ordes. Tiña 6 habitantes no ano 2018 segundo datos do INE, dos cales 3 eran homes e 3 eran mulleres.
Museo van Gogh
Historia
miniatura|esquerda|[[Os comedores de patacas (cadro)|Os comedores de patacas.]] miniatura|250px|Vaso con quince xirasoles, 1889. Ao morrer Vincent van Gogh, á idade de 37 anos, deixou o extenso legado de aproximadamente 900 pinturas e uns 1.100 debuxos. Destes lograra vender moi poucos e regalando algúns ás súas amizades. Tódolos seus bens foron finalmente herdados polo seu irmán máis novo, o comerciante de arte Theo van Gogh. Que ademais das obras do seu irmán Vincent, coleccionou obras doutros importantes artistas como Paul Gauguin, Henri de Toulouse-Lautrec, Léon Lhermitte e Jean-François Millet. Lamentablemente Theo morreu un ano despois de Vincent, polo que a herdanza foi administrada pola súa viúva, Johanna van Gogh.
FedSat
Instrumentos
FedSat levaba a bordo os seguintes instrumentos:
Organoloxía
Un gran número de culturas antigas deixaron documentos que detallaban instrumentos musicais e o rol que estes desempeñaban na sociedade; algúns destes documentos incluían, ás veces, sistemas clasificatorios. Mais os primeiros documentos en Occidente datan do século XVI, traballos como Musica Getuscht Und Ausgezogen (1511) de Sebastian Virdung, e Música Instrumentalis Deudsch (1529) de Martin Agricola.
Poliploidía
miniatura|Na imaxe móstranse conxuntos de cromosomas haploides, diploides, triploides e tetraploides. Os conxuntos triploides e tetraploides son casos de poliploidía. En xenética, a poliploidía é a condición que presentan as células e organismos que teñen tres ou máis conxuntos completos de cromosomas, que poden proceder da mesma especie ou de distintas especies. Tales células ou organismos denomínanse poliploides.
En plantas
dereita|miniatura|250px| Paleopoliploidía en eucariotas. A poliploidía dáse en todos os grandes grupos vexetais. Algunhas estimacións consideran que entre o 30–80% das especies de plantas vivas son poliploides, e en moitas liñaxes é evidente que houbo casos antigos de paleopoliploidía.
En animais
Segundo Astaurov (1969) para que se estableza unha especie poliploide bisexual primeiro debe producirse unha liña poliploide partenoxenética e despois debe ocorrer unha reversión á bisexualidade.
Antonio Valladares de Sotomayor
Traxectoria
Traduciu e adaptou obras de Gresset, Mercier, Fenouillot de Falbaire e Carlo Goldoni. Fixo tamén unha versión de El delincuente honrado de Gaspar Melchor de Jovellanos.
Poliploidía
Autotetraploides
Nestes individuos, o apareamento cromosómico pode dar lugar, segundo o número de homólogos unidos, a un tetravalente, un trivalente e un univalente, dous bivalentes ou un bivalente e dous univalentes. No caso dos tetravalentes, existe un maior número de asociacións posibles, dez segundo Darlington (1931), pero non todas elas teñen a mesma frecuencia, e as máis comúns son as asociacións en anel e as liñais.
Fertilidade
Os individuos triploides son practicamente estériles, agás excepcións como a espinaca. Porén, os tetraploides adoitan ser fértiles, aínda que a súa fertilidade é menor cá presentada por diploides. Grazas ao predominio das coorientacións converxente e paralela en metafase I, a proporción de gametos viables producidos polos tetraploides é maior cá producida polos triploides.
Lyriothemis acigastra
Lyriothemis acigastra é unha especie de libélula da familia Libellulidae presente na India. A Unión Internacional para a Conservación da Natureza tamén cita capturas moi antigas desta especie en Birmania, a China e o Tíbet.
Poliploidía
Uso de autopoliploides
O centeo (Secale cereale) é a única especie na que a autopoliploidía foi práctica en canto ao aproveitamento da semente. No Xapón, Inglaterra e os Estados Unidos cultívanse variedades tetraploides de uva e no Xapón e os Estados Unidos comercializáronse sandías triploides, xa que estas non presentan sementes. En canto ao aproveitamento da parte vexetativa, en Suecia comercializáronse formas tetraploides de trevos do xénero Trifolium e plantas forraxeiras do xénero Brassica. O triploide da remolacha azucreira emprégase en todo o mundo. A autopoliploidía tamén pode ofrecer boas perspectivas na mellora de plantas ornamentais.
Bibliografía
soltis
Pobra de Seabra
Historia
Durante o século XVII sufriu a Guerra de Separación de Portugal ao estar situada en plena fronte de batalla. De igual xeito, durante a Guerra de Sucesión ocorrida en España entre os partidarios de Filipe de Anjou e o Arquiduque Carlos, a vila foi ocupada por tropas portuguesas, sendo recuperada pola Monarquía Hispánica o 24 de decembro de 1715, consonte o previsto na Paz de Utrecht.
Dario Rigo
Traxectoria
Dario Rigo comezou a súa carreira como xogador de hóckey a patíns no equipo da súa cidade natal, o GSH Trissino, equipo no que xogou entre 1987 e 1991, ano no que asinou polo Hockey Novara. Estando no seu primeiro club conseguiu a medalla de ouro no Campionato de Europa celebrado en 1990 na localidade italiana de Lodi. Co Novara gañou unha Liga e unha Copa de Italia na súa última tempada (1992-93) e dúas Copas CERS consecutivas. Xogando no Hóckey Novara conseguiu coa selección italiana as medallas de prata no Campionato de Europa de Wuppertal (1992) e o Campionato do Mundo de Sesto San Giovanni (1993), ademais conseguiu a medalla de bronce nas Olimpiadas de Barcelona 1992.
Felis
Xeneralidades
Estudos xenéticos recentes indican que dúas especies até hai pocuco incluídas no xénero Felis, Otocolobus e Prionailurus, diverxeron do seu antepasado euroasiático hai ao redor de 6,2 millóns de anos, e que o xénero Felis separouse hai de 3,04 a 0,99 millóns de anos.
Etimoloxía
O nome científico do xénero, Felis, tomouno Linneo do latín fēlis, -is, 'gato'.
Sinónimos
Ademais de polo nome linneano, e actualmente válido, o xénero coñeceuse tamén polos sinónimos seguintes:
A discutida taxonomía de Felis sivestris
Porén, un estudo publicado en 2007 postula a reagrupación destas múltiplas divisións en seis subespeces ben diferenciadas.
Felis bieti
Etimoloxía
Para o xénero, véxase Felis.
Casateite, As Grañas do Sor, Mañón
Casateite é un lugar da parroquia das Grañas do Sor no concello Coruñés de Mañón na comarca do Ortegal. Tiña 20 habitantes no ano 2011 segundo datos do Instituto Galego de Estatística dos cales eran 12 homes e 8 mulleres, o que supón unha diminución con relación ao ano 1999 cando tiña 35 habitantes.
Spotify
A empresa, que ten a súa sede en Estocolmo, Suecia, asinou acordos coas discográficas Universal Music, Sony BMG, EMI Music, Hollywood Records e Warner Music entre outras. Spotify contaba, o 15 de setembro de 2010, con preto de dez millóns de usuarios, dos que ao redor dun millón eran usuarios de pago. O Spotify cambiou o seu logotipo tres veces na súa historia: primeiro en 2013, despois en 2015 e, máis recentemente, en 2019, reflictindo a evolución da identidade da marca e o compromiso da empresa de manterse actualizada na industria de streaming de música.
Cherrueix
Cherrueix (en Kerruer, en galó: Chaéruér) é unha comuna francesa do departamento de Ille e Vilaine, na Bretaña.
Mosteiro de Santiago de Mens
Interior
Ángel del Castillo di da antiga fachada románica, hoxe desaparecida, que nela: «...abríase unha boa portada de arquivoltas semicirculares, tóricas e con axadrezado ao exterior, cun tímpano liso, sobre dúas columnas por lado, e enriba, unha fiestra románica, de arcos de medio punto, tóricos con lóbulos semicirculares cunha columna acodillada en cada xamba». Ángel del Castillo fixo un debuxo da fachada, publicado no número 10 do Boletín da Real Academia Galega, do 20 de febreiro de 1907.
Amador Lorenzo
Traxectoria
Na tempada 1974/75 deixou Galicia para fichar polo Real Madrid Castilla, tamén de Terceira. Titular en case todos os partidos da tempada, co equipo dirixido por Sanchís rematou na terceira posición a un punto da promoción de ascenso a Segunda. As súas boas actuacións no filial propiciaron que para a tempada tempada 1976/77 pasase ao primeiro equipo do Real Madrid como terceiro porteiro.
Antón Abade
Vocación
Comezou a visitar a homes con sona de santidade:
O porco de San Antón
Relacionado con este costume, Benito Losada escrubiu un Contiño que, baixo o título de O porco de San Antón, di o seguinte:
El Centinela (Pontevedra)
El Centinela foi un periódico editado en Pontevedra en 1900.
-2700
Outros
Historia ano a ano
Coruña del Conde
Economía
A súa economía baséase na agricultura. Os principais cultivos de explotación son os cereais (destacando o trigo e a cebada), a vide e a remolacha azucreira. O cultivo de hortas e froiteiros é de menor escala, e xeralmente enfocado ao autoconsumo.
Historia
miniatura|220px|A chamada Ponte Barrusio, xunto con outro similar situado augas arriba sobre o río Arandilla, é un dos vestixios do pasado romano de Coruña del Conde. Tanto en Coruña del Conde como nas súas localidades veciñas existían diversos asentamentos celtiberos, máis concretamente arévacos (paraxe de El Castro en Arauzo de Torre, Alto del Cuerno e Alto de Castro en Peñalba de Castro). Existen dúbidas sobre en cal destas dúas últimas localizacións se situaba a cidade prerromana de Clunia que Livio cita como refuxio de Sertorio ante o sitio de Pompeio no ano 75 a.C. Pompeio a ocupa no 72 a.C.. Finalmente, no ano 56 a.C. a cidade participa da alianza entre arévacos e vacceos pola independencia fronte a Roma. Metelo sitia a cidade tras conquistar Numancia e un ano máis tarde, no 55 a.C., Afranio, legado de Pompeio, somete definitivamente a arévacos e vacceos e romaniza a zona. Os romanos manterán o nome de Clunia, do cal deriva o do municipio, e desenvolverán a súa cidade no Alto de Castro, xunto á actual Peñalba de Castro.
Rizosfera
miniatura|300px|Ilustración da rizosfera. A=[[Ameba alimentándose de bacterias; BL=bacterias limitadas de enerxía; BU=bacterias non limitadas de enerxía; RC=carbono derivado das raíces; SR=pelos radiculares desprendidos; F=Hifas de fungos; N=Vermes nematodos.]]
Secrecións
As plantas segregan moitos compostos na rizosfera que desempeñan diferentes funcións. As estrigolactonas, segregadas e detectadas polas micorrizas fúnxicas, estimulan a xerminación de esporas e inician cambios nas micorrizas que lles permiten colonizar as raíces. As plantas parasitas do xénero Striga tamén detectan a presenza de estrigolactonas e xerminan cando as detectan; despois móvense cara ao interior da raíz e aliméntanse dos nutrientes presentes, xa que son parasitas. As bacterias fixadoras de nitróxeno simbióticas, como as especies de Rhizobium, detectan compostos como os flavonoides segregados polas raíces das plantas leguminosas e despois producen factores de nodulación que lle indican á planta que eles están presentes e isto inicia a formación dos nódulos radiculares. Nestes nódulos as bacterias, que se alimentan de nutrientes da planta, converten o gas nitróxeno nun composto nitroxenado que poida ser utilizado pola planta. As bacterias non simbióticas (ou de "vida libre") fixadoras de nitróxeno poden vivir na rizosfera pero fóra das raíces de certas plantas (incluíndo moitas herbas), e igualmente "fixan" o gas nitróxeno na rizosfera rica en nutrientes da planta. Aínda que se cre que eses microorganismos están só debilmente asociados coas plantas nas que habitan, poden responder fortemente ao estado da planta. Por exemplo, as bacterias fixadoras de nitróxeno da rizosfera da planta do arroz mostran ciclos diúrnos que imitan ao comportamento da planta, e tenden a subministrar máis nitróxeno fixado durante os estados de crecemento nos que a planta ten unha maior demanda de nitróxeno.
El Estudiante
El Estudiante foi o nome de varias publicacións:
Economía de Islandia
thumb|left|Fábrica de [[aluminio da Alcoa en Reydarfjördur.]] A economía da Islandia é de tipo capitalista, semellante á doutros países escandinavos, con presenza dun estado do benestar social. Modesta en tamaño, depende en gran parte da pesca e industria relacionada, que responden de case o 70% das exportacións.
Jean Reno
Juan Moreno y Herrera Jiménez, nado en Casablanca (Marrocos) o 30 de xullo de 1948, é un actor de cinema, televisión e teatro francés de ascendencia española, máis coñecido como Jean Reno. Comezou a súa carreira rodando películas francesas e participou en numerosos filmes de Luc Besson, dous dos cales foron determinantes na súa traxectoria profesional: Le Grand Bleu e Léon. Os seus traballos desenvólvense tanto en francés coma en inglés, sabendo tamén falar español. Foi incluído coma personaxe no videoxogo Onymusha 3.
Traxectoria
Naceu en Casablanca cando a cidade formaba parte dun protectorado francés. De ascendencia andaluza, o seu pai era de Sanlúcar de Barrameda e a súa nai de Xerez da Fronteira. Esta morreu cando el era un adolescente. Ten unha irmá máis nova, Marie-Thérèse. Aos doce anos mudouse a Francia. Estudou en Cours Simon. Tras facer o servizo militar en Alemaña, volveu a Francia e decidiu converterse en actor, montando unha compañía de teatro con Didier Flamand, con quen colaborou en varias das súas obras de teatro.
Fontioso
Fontioso é un concello español da provincia de Burgos (Castela e León). A súa poboación é de 56 habitantes (INE 2012).
La Gacetilla de Santiago
Historia e características
Subtitulado Diario de noticias y anuncios, apareceu en 1872. O seu fundador e director foi Manuel Bibiano Fernández. Aínda que nun principio se declarou independente, co tempo converteuse en republicano. Tiña obradoiros tipográficos propios. Editábase nunha soa folla tamaño folio e contiña as seccións: Gacetilla de las familias, Efemérides, Noticias generales, Crónica local, Espectáculos e Telegrama. O último número editado é do 5 de xullo de 1873. A partir desa data cambiou o seu título por El Diario de Santiago e transformouse en órgano oficioso do Centro de Iniciativa para la Nueva Organización de Galicia.
T.A.T.u.
2000-2003: 200 Po Vstrechnoy / 200km/h in the wrong lane
O primeiro sinxelo foi terminado no outono de 1999, titulado “Xa soshla s uma” (en ruso, "Volvinme tola", publicado en inglés como "All the Things She Said"). Non era fisicamente e formalmente lanzado ata decembro de 2000. A canción describe a axitación na alma dunha rapariga porque ela está namorada doutra moza, pero ten medo de que a sociedade xúlguea e pídelle perdón aos seus pais. Elena Kiper foi acreditada pola canción, e dixo que a idea ocorréuselle cando quedou durmida no consultorio do seu dentista, e tivo un soño no que bicou a outra muller. Espertou coas palabras: "Xa soshla s uma". Iván engadiu a segunda frase do coro "Mnyé nuzhná oná" ( "Eu necesítoa").
2003-2004: Descanso e Cambios
En decembro de 2003, t.A.T.u. legalmente rompeu o seu contrato con Ivan Shapovalov, e Neformat. Pero meses antes da separación, t.A.T.u. e Shapovalov estaban sendo filmados para un reality show no STS en Rusia titulado Podnebesnaya. Nel se contan as crónicas do grupo e mencionan que estaban gravando o seu segundo álbum, pero o programa tivo pouco éxito. O documental foi transmitido pola televisión rusa de xaneiro a marzo de 2004. Había moitos rumores ao redor da división ata que o programa saíu ao aire, no que pode verse que o grupo está en decadencia, debido á falta de interese e a atención do seu produtor. Alegaron, así mesmo, que a calidade da música que se producía era demasiado baixa, e que Shapovalov só estaba interesado na creación de escándalos. Volkova dixo, "El [Iván] pasa o seu tempo pensando nos escándalos en lugar da planificación do noso traballo artístico. Estou segura de que os nosos fans preferirían escoitar novas cancións e novos discos que novos escándalos."
2007–2009: Vesyolye Ulybki / Waste Management
O 12 de setembro de 2007, o grupo lanzou o concerto en DVD Truth. Foi o primeiro lanzamento do grupo desde a saída de Universal. A finais de 2007, "Beliy Plaschik", o primeiro sinxelo do seu seguinte álbum en idioma ruso foi posto en venda. O proxecto foi entón coñecido como Upravlenie Otbrosami, que se traduce como Waste Management. O segundo sinxelo, "220", debutou na radio en maio de 2008 e o vídeo musical foi lanzado na súa canle oficial de YouTube o 5 de xuño de 2008. "Beliy Plaschik" e "220", foron os temas principais dun lanzamento especial coñecido como Hyperion-Plate, o primeiro EP da banda. O EP foi posto en venda o 8 de maio de 2008 e aparece o contido multimedia como música, vídeo, tons de chamada, fondos de escritorio e moito máis. Para promover o EP e o seu seguinte disco, t.A.T.ou. realizou espectáculos en vivo en Rusia, Dubai, Italia, Exipto e os Estados Unidos.
O 15 de outubro, o sitio web de t.A.T.u anunciou que Vesyolye Ulybki sería lanzado o 21 de outubro de 2008, comezando cun evento especial en dous das tendas de discos Soiuz en Moscova, onde os afeccionados poden coñecer ás mozas e conseguir os seus autógrafos. O disco tamén saíu en pre-venda na tenda oficial de t.A.T.u., o 18 de outubro, onde un número limitado de compradores recibiría un tarxetas de edición limitada como premio. As cancións fixéronse dispoñibles a nivel internacional a través da tenda iTunes de música dixital. Tras o seu lanzamento, fíxose evidente que o álbum tiña esencialmente dúas tapas --- a imaxe do astronauta usouse nunha cuberta, mentres que o deseño orixinal usada para "Upravlenie Otbrosami" ía na caixa do interior. Na parte traseira do disco aparece unha escena de Marte, que era o que se ocultaba no cadrado negro do comunicado de prensa do lanzamento.
En marzo de 2009, se publica un comunicado no sitio web da banda e en MySpace, que sinala que a banda xa non será un proxecto a tempo completo e que Katina e Volkova estaban traballando en proxectos en solitario. Este comunicado tamén menciona que sairía a venda unha versión ampliada de Happy Smiles na súa web oficial, que unha versión especial estábase facendo para Amazon con novos remixes e que o álbum será lanzado en vinilo na tenda de t.A.T.u. Tamén menciona que o terceiro vídeo estrearíase o 17 de abril en MTV Rusia. Este vídeo inclúe Yulia e Lena logo de filmar o vídeo de "220", andando en motocicletas. Mentres conducen vigorosamente os seus vehículos, son rodeadas por axentes de policía e ao final, toman a decisión de chocarse as súas motocicletas.
O día 30 de outubro lánzase na páxina oficial de Coqueiro Verde Records o videoclip "White Roube". O sitio web oficial de t.A.T.u. anuncio que o vídeo seria subido a MTV Brazil o 10 de novembro. O 18 de novembro confirmaron que Waste Management seria lanzado no Brasil, a Arxentina e Chile o 15 de decembro de 2009.
Jô Soares
José Eugênio Soares, nado no Río de Xaneiro o 16 de xaneiro de 1938 e finado en São Paulo en 5 de agosto de 2022, máis coñecido como Jô Soares ou simplemente Jô, foi un humorista, presentador de televisión, escritor, artista plástico, dramaturgo, director teatral, músico e actor brasileiro.
Biografía
Dono dun talento versátil, alén de actuar, dirixir, escribir guións, libros e pezas de teatro, Jô Soares tamén era apreciador de jazz e chegou a presentar un programa de radio na extinta Jornal do Brasil AM, no Río de Xaneiro, alén dunha experiencia na tamén extinta Antena 1 Rio de Janeiro.
Consellería de Relacións Institucionais
Historia
A consellería de Relacións Institucionais foi creada en 1990 por Manuel Fraga no seu primeiro goberno, aparellada á responsabilidade de servir de portavocía ao goberno autonómico. En 1993 convértese nunha consellería sen carteira para Asuntos Parlamentarios, ata que en 2001 é asumida pola consellería de Presidencia. En 2005, coa chegada do bipartito formado por socialistas e nacionalistas, a responsabilidade pasa a ser da Vicepresidencia para a Igualdade e o Benestar, da que se fai cargo Anxo Quintana. En 2009 reincorpórase aos asuntos da consellería de Presidencia
Programa do Jô
Características
O programa tradicionalmente presenta entrevistas con convidados diversos. Tales entrevistas son coñecidas por demostrar a coñecida irreverencia de Jô Soares, así como a súa experiencia na comedia. Conta tamén cun sexteto musical propio, responsable da abertura do programa e do acompañamento dalgúns musicais. Jô Soares sempre termina o programa coa frase "Beijo do Gordo".
Desde 2007 quen asina o novo escenario é João Irênio (escenógrafo da TV Globo que tamén proxectou os escenarios de Hoje é Dia de Maria I e II, alén da miniserie A Pedra do Reino do director Luiz Fernando Carvalho).
Bertrand du Guesclin
Traxectoria
Pasou ao servizo de Carlos IV de Francia e dirixiu aos franceses contra os ingleses caendo varias veces prisioneiro. Nunha ocasión declarou ao xefe das tropas rivais, o Príncipe Negro, que todas as mulleres de Francia estarían dispostas a pagaren o seu rescate aínda que tiveran que fiar as fiandeiras de toda Francia. Experto nunha guerra de desgaste acabou minando as posicións inimigas. En 1364 venceu sobre os anglo-navarros en Cocherel, Normandía. Os seus exércitos eran as temidas e eficaces Compañas Brancas.
Sun Records
Sun Records, selo discográfico dos Estados Unidos fundouna en 1952 Sam Phillips en Memphis (Tennessee), Estados Unidos. Os xéneros musicais nos que se centrou a discográfica foron blues, country, rhythm and blues e rockabilly.
Manuel Álvarez Vicente
Traxectoria
Emigrou a Porto Rico con catorce anos, onde completou a súa formación. Retornou a Galicia con vinte e nove anos, cunha boa posición económica e realizou importantes investimentos. Escribiu obras de teatro (¡Mientras haya flores!, La tertulia de Rolán, Siempre huérfana), colaborou en La Integridad, El Pueblo, Vida Gallega, Heraldo Guardés e Nuevo Heraldo. Foi alcalde da Guarda na ditadura de Primo de Rivera, membro da Asemblea Nacional Consultiva como representante dos concellos da provincia de Pontevedra e volveu ser alcalde na Segunda República, dimitindo en decembro de 1932. Foi socio fundador e presidente do Recreo Artístico Guardés e promotor da Sociedade Pro-Monte de Santa Tecla.
Vida persoal
Casou con María Sánchez Montalvo, que finou en 1921, e foi pai de Manuel María de Jesús, Luís, Benigno, Margarita, José Benito, Nemesio e Rafael Álvarez Sánchez.
La Justicia (Pontevedra)
La Justicia foi un periódico editado en Pontevedra entre 1886 e 1890.
Dilophosaurus
Dilophosaurus  é un xénero de dinosauro terápodo que viviu no que é agora América do Norte durante o Xurásico Temperán, hai 193 millóns de anos. Tres esqueletos foron descubertos no norte de Arizona en 1940, e os dous mellor conservados foron recollidos en 1942. O espécime máis completo converteuse no holotipo dunha nova especie no xénero Megalosaurus, chamado M. wetherilli por Samuel P. Welles en 1954. Welles atopou un esqueleto meirande pertencente á mesma especie en 1964. Ó decatarse de que posuía cristas no seu cranio, asignou a especie ó novo xénero Dilophosaurus en 1970, como Dilophosaurus wetherilli. O nome do xénero quere dicir "lagarto de dúas cristas", e nome da especie púxose na honra de John Wetherill, un concelleiro do pobo navajo. Dende entón, descubríronse máis espécimes, incluído o dunha cría. Tamén se atoparon pegadas que se atribúen a este animal, incluíndo rastros en repouso. Outra especie, Dilophosaurus sinensis orixinaria da China, foi nomeada en 1993, pero descubriuse posteriormente que pertencía ó xénero Sinosaurus.
Narsés Pedro XIX Tarmowni
Episcopado
O 18 de febreiro de 1990 foi ordenado bispo da eparquía de Alexandría, con xurisdición sobre Exipto e o Sudán polo mesmo Xoán Pedro XVIII. Entre 1992 e 1997, como membro da xerarquía católica en Exipto foi o Secretario Xeral do Concilio Pastoral da Igrexa Católica en Exipto.